Manises se suma a la campanya de concienciació sobre el tabac
31 de maig de 2023

Manises 31 de maig de 2023. Les UPCCA en Xarxa de la Comunitat Valenciana inicia la campanya de conscienciació i sensibilització per al 31 de maig, dia mundial sense tabac, amb el lema “Més trellat, menys tabac”, aquest dia és proposat l'any 1987 per l’Organització Mundial de la Salut (OMS).

La campanya té com a objectiu sensibilitzar i conscienciar sobre els efectes nocius i letals del consum de tabac i l’exposició passiva al fum d’aquesta substància. També, i en consonància amb la campanya de l’OMS del 2023, es pretén animar als governs a posar fi a les subvencions al cultiu de tabac i utilitzar els recursos estalviats per a ajudar als agricultors i agricultores a canviar a cultius més sostenibles que milloren la seguretat alimentària i la nutrició. La campanya comunitària es desenvolupa a través de les xarxes socials posant el focus en desmuntar idees irracionals o contradiccions que la majoria de persones fumadores i persones que comencen a fumar tenen sobre el tabac.

Els productes com els cigarrets, el tabac sense fum i els cigarrets electrònics també contribueixen a l’acumulació de contaminació plàstica. Els filtres dels cigarrets contenen microplàstics i constitueixen la segona forma de contaminació plàstica més important en tot el món.

La reducció del tabac va lligada a una millora de la salut humana i la salut del medi ambient, i per aquesta raó és necessària.